АҞӘА, жәабран 10 – Sputnik. Таитәи бокс азы афедералтә округ хада атурнир аҟны Аԥснытәи акоманда амедалқәа жәба анашьахеит: ахьтәы медалқәа – ҩба, аразны медалқәа ҩба, аџьазлых медалқәа – хәба. Абри атәы Sputnik иазеиҭеиҳәеит таитәи абокс азы Аԥсны Афедерациа ахада Ҭеимураз Гьергьедаа.
Аиндаҭларақәа реихшьаала ала Камилла Кутателаӡе, 14-15 лшықәса зхыҵуа рыбжьара актәи аҭыԥ нылкылеит. Актәи аҭыԥ лгеит Фатима Ҵәыџьԥҳагьы (67 кьыла зкапануаз рыбжьара). Кристина Беиаԥҳаи (12-13ш. - 42 кьыла) Сергеи Торосиани (12-13 ш. –36 киьыла) аразны медалқәа ранашьахеит. Аџьаз иалхыз амедалқәа ранашьахеит: Алиас Ажьиба (12-13ш. - 40 килограмкьыла), Анри Шьанаа (16-17ш. - 67 кьыла), Давид Амҷба (14-15 ш. - 45 киьыла), Леона Амҷба (16-17ш. -51 кьыла), Арина Агәхаа (18 ш. - 48 кьыла).
Атурнир аихшьаалақәа рыла аԥхьахәқәа занашьахаз зегьы Урыстәыла ачемпионат аҟны ақәгылара азин рымоуп. Ачемпионат мҩаԥысуеит хәажәкыра 25 инаркны мшаԥы 1 аҟынӡа.
"Атурнир алҵшәақәа угәы иахәартә иҟоуп. Иҟоу ҳагха-ԥхақәа аус рыдулатәуп, ҳтәыла ахьӡала иқәгылараны иҟоу рсиа рхиатәуп", - иҳәеит Гьергьедаа.
Урыстәыла ачемпионат аихшьаалақәа иаадырԥшуеит Арабтәи Аемиратқәа рҟны имҩаԥысуа адунеи ачемпионат иалахәхои иалахәымхои. Актәи аҭыԥ зго уахь ицоит, аҩбатәи аҭыԥ зго – Европа ачемпионат ахь.
Москва имҩаԥысуаз атурнир иалахәын 600 -ҩык.
Иара убас шәаԥхьар ҟалоит: